《穷年守岁五首 其一》
明代·郑潜

穷年百忧集，怅然怀故居。故居渺何许，亲爱当何如。

严君赣东邑，道阻音问疏。近使岭表来，分寄廪禄馀。

新舂雪三斗，喜给旬浃储。加餐拜深恩，甘旨惭久虚。

谁知海邦客，弹铗歌无鱼。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。